Foto: FAH

IAKO je danas danas dan izborne šutnje, velik broj stranaka i pojedinaca sa lista toga se ne pridržava. Najviše kršenja izborne šutnje ima na Facebooku. Naime, korisnicima ove društvene mreže cijeli dan iskaču sponzorirani oglasi u kojima se reklamiraju stranke i pojedinci s lista. Iako su vjerojatno kampanje plaćene ranije to ne znači da nije riječ o namjernom kršenju predizborne šutnje. Naime, postavke reklamiranja na ovoj društvenoj mreži dopuštaju da kraj svoje reklame odredite točno u minutu, a očito da su brojni političari i stranke tu mogućnost ignorirali, dopustivši da se njihova reklama "vrti" i tijekom današnjeg dana kad je to zabranjeno.



Tako se danas na Facebooku mogu vidjeti sponzorirane objave Branimira Glavaša, Ivana Sinčića, Ruže Tomašić, HČSP-a, Živog zida, Ive Josipovića i njegove stranke Naprijed Hrvatska.



Domoljubna koalicija šalje SMS-ove



Šutnju krše i iz Domoljubne koalicije. Naime, na društvenim mrežama pojavile su se slike SMS-ova u kojima se poziva da se glasa za ovu koaliciju.

Brojni građani primaju SMS poruke na kojima piše: "Poštovani, nedjelja 08. studeni je RADNI DAN.Idemo delati!"

Predizbornu šutnju slanjem SMS poruka krše i iz stranke U ime obitelji - projekt Domovina.

Tekst se nastavlja ispod oglasa

Neki se građani žale da promidžbene poruke dobivaju i na brojeve koji nisu javni i nisu dostupni u telefonskom imeniku. U Sesvetama su građani jutros u poštanskim sandučićima pronalazili propagandne letke Domoljubne koalicije



Ukoliko imate neka saznanja o kršenju izborne šutnje javite nam se na desk@index.hr

Kršenje izborne šutnje možete prijaviti i GONG-u. GONG će tijekom izbornog dana pružati informativnu podršku biračima tako da će zaprimati neanonimne dojave građane o uočenim nepravilnostima i odgovarati na upite putem e-maila gong@gong.hr, telefona (01) 4825 444 te Facebook i Twitter profila.

